ms en ms en id ms ms id id id id id ms ms ms en id id ms ms ms id id id ms ms id en
Tak patut MB Kedah guna perkataan mabuk todi
December 8, 2020 10:30 am
Penghinaan Menteri Besar (MB) Kedah, Muhammad Sanusi Md Nor kepada bantahan pemimpin MIC dan DAP menggunakan ungkapan ‘mabuk todi’ tidak melambangkan perjuangan politik Islam, lebih-lebih lagi dari parti yang melabelkan diri dipimpin golongan agamawan seperti Pas.
Ahli Parlimen Setia Wangsa, Nik Nazmi Nik Ahmad berkata, tidak sewajarnya seorang MB yang berkhidmat untuk semua kaum melayan isu perobohan kuil penganut Hindu dengan penghinaan perkauman.
“Kita perlu ingat isu-isu berkaitan rumah ibadat merupakan isu yang sensitif dan boleh membangkitkan isu perkauman. Selaku Menteri Besar, sepatutnya MB Kedah memahami kesan perobohan kuil ini terhadap emosi penganut Hindu.
“Selepas itu, beliau tanpa rasa segan silu pula menggunakan perumpamaan ‘minum todi’ ekoran bantahan yang dibuat oleh pemimpin-pemimpin MIC dan DAP terhadap isu perobohan kuil Hindu.
“Sikap seperti ini jelas tidak memberi imej seseorang yang memperjuangkan politik Islam,” katanya dalam satu kenyataan.
Nik Nazmi bagaimanapun maklum faktor undang-undang yang menjadi asas perobohan Kuil Sri Raja Muniswarar di Taman Bersatu, Kuala Kedah baru-baru ini yang dipertikaikan.
Namun kewujudan rumah ibadat selain untuk penganut Islam yang sukar mendapat kelulusan memerlukan kematangan politik seorang MB untuk bertindak secara bijaksana.
“Saya percaya rundingan yang teliti boleh diadakan dengan wakil kuil, supaya perobohan ini tidak kelihatan terlalu tergesa-gesa,” katanya lagi.
Sewaktu pemerintahan Pakatan Harapan (PH) di Kedah, kuil tersebut tidak dijadikan tumpuan pembangunan kawasan kerana memerlukan penyelesaian yang menyeluruh.
Di negeri-negeri pentadbiran PH, perobohan kuil biasanya dilakukan selepas struktur dipindahkan ke tapak baharu dan diberi hak milik tanah.
Pelajar diperkosa di asrama sekolah ditonton rakan sendiri
Penumpang tumbuk kepala pramugara berdepan hukuman penjara 20 tahun
Bantu keluarga ‘rider’ dirempuh SUV, Founder Misi berjaya kutip RM142,634
Pelajar Malaysia ditahan di Mesir berjaya dibebaskan
Kenduri kahwin anak : Siasat Nik Abduh kerana salah guna kuasa, SPRM diberitahu
Bukan bakar tapi bina jambantan, tegas Syed Saddiq
SPRM bongkar kartel monopoli tender projek MBSA
Polis tak boleh dakwa rakyat Malaysia ambil ganja di Thailand, kata peguam
Demi ‘perpaduan ummah’, Muhyiddin tak boleh paksa PAS pilih BN atau PN, kata Tuan Ibrahim
Tak adil salahkan UMNO atas pelbagai isu melanda negara, kata Azalina
© 2020 puteradaily.com. All rights reserved.